“ฉัตรชัย ปิยะสมบัติกุล” เทนเดอร์ NVD เก้อ! 3 ผู้ถือหุ้นใหญ่ชี้ชัดไม่ขายหุ้น 51.23%
“ฉัตรชัย ปิยะสมบัติกุล” ทำคำเสนอซื้อหุ้น NVD จำนวน 1,035.45 ล้านหุ้น สัดส่วน 75% ผิดหวัง ฝั่งผู้ถือหุ้นใหญ่ 3 ราย แสดงเจตนาที่จะไม่ขายหุ้นของกิจการรวม 707.22 ล้านหุ้น สัดส่วน 51.23% ส่วนที่เหลือซื้อได้จริงเพียง 328.23 ล้านหุ้น สัดส่วน 23.77%
“ฉัตรชัย ปิยะสมบัติกุล” ทำคำเสนอซื้อหุ้น NVD จำนวน 1,035.45 ล้านหุ้น สัดส่วน 75% ผิดหวัง ฝั่งผู้ถือหุ้นใหญ่ 3 ราย แสดงเจตนาที่จะไม่ขายหุ้นของกิจการรวม 707.22 ล้านหุ้น สัดส่วน 51.23% ส่วนที่เหลือซื้อได้จริงเพียง 328.23 ล้านหุ้น สัดส่วน 23.77%
14 มิ.ย. 2564

ผู้สื่อข่าวรายงานว่า จากกรณีเมื่อวันที่2 มิ.ย.2564 บริษัท เนอวานา ไดอิ จำกัด (มหาชน) หรือ NVD ได้รับสำเนาแบบประกาศเจตนาในการเข้าถือหลักทรัพย์เพื่อครอบงำกิจการ (แบบ 247-3) จาก นายฉัตรชัย ปิยะสมบัติกุล ในราคาเสนอซื้อ 2.52 บาทต่อหุ้น หุ้นสามัญจำนวน 1,035,449,978 หุ้น คิดเป็น 75% ของจำนวนหุ้นที่ออกและจำหน่ายแล้วทั้งหมดของบริษัทฯ รวมเป็นจำนวนเงิน 2,609,333,944.56 บาท  คาดว่าจะสามารถยื่นคำเสนอซื้ออย่างเป็นทางการภายในวันที่ 14 มิ.ย.2564
ทั้งนี้ นายฉัตรชัย ถือหุ้น NVD จำนวน 345,150,000 หุ้น คิดเป็นสัดส่วน 25% ของจำนวนหุ้นที่จำหน่ายได้แล้วทั้งหมด โดย บริษัทหลักทรัพย์ กรุงไทย ซีมิโก้ จำกัด เป็นผู้จัดเตรียมคำเสนอซื้อ และ บริษัท อัลเลน แอนด์ โอเวอรี่ (ประเทศไทย) จำกัด เป็นที่ปรึกษากฎหมาย
โดยล่าสุดวันนี้(14 มิ.ย.64)บริษัทได้แจ้งการได้รับคำเสนอซื้อหลักทรัพย์(แบบ 247-4) จาก นายฉัตรชัย ปิยะสมบัติกุล โดยมีรระยะเวลาทำคำเสนอซื้อทั้งหมด 25 วัน เริ่มตั้งแต่วันที่ 15 มิ.ย.-ถึงวันที่ 19 ก.ค. 2564 และกำหนดวันที่ชำระราคาหลักทรัพย์ที่เสนอซื้อวันที่ 21 ก.ค. 2564 โดยมีบริษัทหลักทรัพย์ กรุงไทย ซีมิโก้ จำกัดเป็นตัวแทนการรับซื้อ
อย่าไรก็ตาม ณ วันที่ยืนคำเสนอซื้อ(14 มิ.ย.64)ได้มีผู้ถือหุ้นจำนวน 3 ราย ได้ได้แสดงเจตนาที่จะไม่ขายหุ้นให้แก่ผู้ทำคำเสนอซื้อในการทำคำเสนอซื้อหลักทรัพย์ครั้งนี้(กลุ่มผู้ถือหุ้นที่แสดงเจตนาที่จะไม่ขายหุ้นของกิจการ)รวมจำนวน 707,217,919 หุ้น หรือคิดเป็นร้อยละ 51.23% ของจำนวนหุ้นที่ออกและจำหน่ายได้แล้วทั้งหมดของกิจการและคิดเป็นร้อย 51.23% ของสิทธิออกเสียงทั้งหมดของกิจการ

ดังนั้นในการทำคำเสนอซื้อครั้งนี้ผู้ทำคำเสนอซื้อจะสามารถทำคำเสนอซื้อหุ้นสามัญที่เหลือทั้งหมดของกิจการ(ไม่นับรวมหุ้นสามัญที่ถือโดยผู้ทำคำเสนอซื้อจำนวน 345.15 ล้านหุ้น และหุ้นสามัญที่ถือโดยกลุ่มผู้ถือหุ้นที่แสดงเจตนาที่จะไม่ขายหุ้นของกิจการรวมจำนวน 707.22 ล้านหุ้น) เป็นจำนวน 328.23 ล้านหุ้น หรือคิดเป็นสัดส่วน 23.77% ของจำนวนหุ้นที่ออกและจำนวนได้แล้วทั้งหมดของกิจการ 
